ઉશ્કેરાટમાં મહેશભાઈ ઘરમાં પાછળથી એસિડ ભરેલી ડોલ લઈ આવ્યો હતો અને આ એસિડ કમલબેન અને તેના બે પુત્રો ઉપર ફેંક્યું હતું. જોકે કમલબેનના બંને છોકરાઓ બાજુમાં ખસી ગયા હતા. જેને લઈને તેમના ઉપર એસિડના માંડ છાંટા જ ઉડ્યા હતા પરંતુ કમલબેન ત્યા જ ઉભી રહેતા તેના જમણા હાથે તથા ડાબા કાન ઉપર, ડાબી આંખ ઉપર એસિડના છાંટા ઉડતા દાઝી ગઈ હતી. સદનસીબે શરીરના વધુ ભાગ ઉપર એસિડ રેલાયું ન હતું. જોકે કમલબેનને સારવાર માટે નવસારીની હોસ્પિટલમાં દાખલ કરવામાં આવ્યા હતા. આ બનાવ અંગે ગતરાત્રે જ કમલબેને વિજલપોર પોલીસ મથકમાં તેના જેઠ મહેશભાઈ તથ તેના વિરૂદ્ધ ફરિયાદ આપી હતી. આ ફરિયાદના આધારે વિજલપોર પોલીસ મથકમાં પીએસઆઈ કરમાતીયાએ તપાસ હાથ ધરી તુરંત જ મહેશ અને તેના પુત્ર જીતેન્દ્રની ધરપકડ કરી દીધી હતી. ઘરના ઝઘડામાં એસિડ ફેંકાયાની વાત પ્રસરતા ચકચાર મચી ગઈ હતી.